ΓΡΑΠΤΗ ΕΡΩΤΗΣΗ P-0899/01

υποβολή: Pat Gallagher (UEN) προς την Επιτροπή

(19 Μαρτίου 2001)

Θέμα: Αλιεία με παραγάδια

Σε μια πρόσφατη έκθεση του Bird Watch Ιρλανδίας αναφέρεται ότι στον Βόρειο Ατλαντικό χάνουν τη ζωή τους ετησίως 50 000 έως 100.0000 θαλάσσια πτηνά του είδους των Fulmarus Clacialis, εξαιτίας της αλιείας με παραγάδια.Μπορεί η Επιτροπή να μας αναφέρει, αφενός,εάν διαθέτει στατιστικά στοιχεία που να επιβεβαιώνουν αυτόν τον ισχυρισμό,και, αφετέρου, εάν θεωρεί ότι είναι δυνατή η εφαρμοφή προστατευτικών μέτρων και τεχνικών λύσεων στα αλιευτικά σκάφη ώστε να αποφευχθεί μια τέτοια απώλεια; Ποιές προτάσεις σκοπεύει ναποβάλει η Επιτροπή επί του προκειμένου;

Απάντηση του κ. Fischler εξ ονόματος της Επιτροπής

(26 Απριλίου 2001)

Στο πλαίσιο του ρόλου της, η Επιτροπή δεν διαθέτει ίδια στατιστικά στοιχεία για το θέμα αυτό. Η Επιτροπή είναι ενήμερη σχετικά με εκθέσεις της Birdlife International όσον αφορά επιθεωρήσεις οι οποίες διενεργήθηκαν σε νορβηγικά πλοία παραγαδαλιείας στα ανοικτά της βορειοδυτικής Νορβηγίας και οι οποίες παρεκτάθηκαν προκειμένου να περιληφθούν ενδεχόμενες επιπτώσεις πλοίων παραγαδαλιείας των Φερόων νήσων και της Ισλανδίας, παρέχοντας τη βάση εκτιμήσεων της τάξης μεγέθους που αναφέρθηκε. Οι εκθέσεις αυτές εμφανίζεται ότι έχουν καταρτιστεί από τη Bird Watch Ireland.

Προκαταρκτικές πληροφορίες που έχουν περιέλθει στην Επιτροπή από απαντήσεις σε ερωτηματολόγιο το οποίο εκδόθηκε τον παρελθόντα Αύγουστο (2000), αναφέρουν ότι οι συλλήψεις θαλάσσιων πτηνών, αν και λαμβάνουν χώρα, δεν αποτελούν σημαντική απειλή στα κοινοτικά νερά. Τα κύρια προβλήματα φαίνεται ότι προκαλούνται από μη κοινοτικά πλοία τα οποία αλιεύουν είτε σε διεθνή νερά είτε στα νερά της χώρας τους. Η Κοινότητα δεν έχει νομικά κατά τρόπο άμεσο την εξουσία να ελέγχει δραστηριότητες μη κοινοτικών πλοίων στις εν λόγω περιοχές.

Η Επιτροπή έχει συμμετάσχει σε συναντήσεις που είχαν ως αποτέλεσμα το διεθνές σχέδιο δράσης του Οργανισμού για τη Γεωργία και τα Τρόφιμα (FAO) με αντικείμενο τη μείωση τυχαίων συλλήψεων θαλάσσιων πτηνών στην παραγαδαλιεία και συνέταξε σχέδιο κοινοτικής δράσης με βάση τις πληροφορίες που διεβίβασαν κράτη μέλη στο πλαίσιο του προαναφερθέντος ερωτηματολογίου. Το σχέδιοποβλήθηκε στον κατάλληλο οργανισμό του FAO το Φεβρουάριο του 2001.

Στα νερά της Ανταρκτικής, για την προστασία των αλμπατρός και άλλων πτηνών, η Επιτροπή έχει ήδηιοθετήσει κάποια μέτρα άμβλυνσης(1),(2) και ορισμένα ή το σύνολο των μέτρων αυτών θα ήταν δυνατόν να εξεταστούν για άλλες περιοχές, εφόσον απαιτείται.

Τα μέτρα είναι:

- χρησιμοποίηση ορμιών νημάτων όπου έχουν προσδεθεί πλαστικοί σημαντήρες για τον εκφοβισμό των πουλιών"

- βαρύτερα νήματα, τα οποία βυθίζονται ταχύτερα και κατά τον τρόπο αυτό μειώνεται ο κίνδυνος"

- απαγόρευση απόρριψης στη θάλασσα εντοσθίων, που προσελκύουν τα πουλιά"

- τοποθέτηση των παραγαδιών τη νύχτα, οπότε τα πουλιά είναι λιγότερο πιθανό να εξέλθουν για αναζήτηση τροφής"

- χρησιμοποίηση μόνο δολωμάτων σε κατάσταση απόψυξης, τα οποία βυθίζονται ταχύτερα.

Τέλος, θα ήταν δυνατό να αναφερθεί ότι, αν και οι συλλήψεις θαλάσσιων πουλιών αποτελούν φαινόμενο λυπηρό και ενδεχομένως αποφευκταίο, η αναφερόμενη κλίμακα συλλήψεων φουλμάρων του βορρά δεν είναι τέτοια ώστε να απειλείται η διατηρητικότητα των πληθυσμών φουλμάρων, που επί του παρόντος εκτιμάται ότι ανέρχονται σε 10-12 εκατομμύρια άτομα.

(1) Κανονισμός (ΕΚ) αριθ. 66/1998 της 18ης Δεκεμβρίου 1998, ΕΕ L 6 της 10.1.1998.

(2) Κανονισμός (ΕΚ) αριθ. 2479/1998 της 12ης Νοεμβρίου 1998, ΕΕ L 309 της 19.11.1998.